**CYNGHORION AR GYFER TREFNU DADL**

* Gall gymryd amser i drefnu dadl ffurfiol.
* Meddyliwch: A yw pawb wedi cyfrannu?
* Ydych chi am drefnu i unigolion siarad neu a fydd y myfyrwyr yn gweithio mewn tîm bach gyda phrif siaradwr?
* Ble fydd y myfyrwyr yn cofnodi eu casgliadau gan y bydd hyn yn bwysig o ran datblygu eu safbwynt.
* A oes angen i’r ddadl fod yn un syml lle mae myfyrwyr yn codi eu llaw cyn siarad neu a oes digon o amser i feithrin sgiliau’r myfyrwyr ymhellach trwy drefnu Tîm o Blaid a Thîm yn Erbyn.

**Os oes digon o amser i drefnu dadl ffurfiol, ystyriwch rai o’r pwyntiau canlynol:-**

1. Gofalwch fod y cynnig yn addas. Gall cynnig y ddadl fod yn bwysig o ran pennu pa mor llwyddiannus fydd y gweithgaredd. Cynigion syml y gall pob myfyriwr eu deall yw’r rhai gorau.

2. Rhowch help llaw iddyn nhw. Er mai un o’r manteision bach i chi o drefnu dadl yw ei fod yn weithgaredd sy’n cael ei arwain gan y myfyrwyr, bydd y rhan fwyaf o fyfyrwyr yn elwa o gael help llaw. Yn ystod y dadleuon cyntaf, gallech gynnig syniadau iddynt am ffyrdd o ymresymu i’w defnyddio er mwyn iddynt allu canolbwyntio ar strwythur ac amseriadau eu haraith.

3. Rhowch y rolau i bawb yn ei dro. Mewn rhai dadleuon, gall fod yn beth da dyrannu’r rolau i fyfyrwyr, yn hytrach na gadael iddyn nhw ddewis. Gall hyn roi hwb i fyfyrwyr swil na fyddent yn dewis siarad fel arfer.

4. Mae gweithgareddau cynhesu’n ffordd dda o gychwyn. Mae gemau sy’n cymell myfyrwyr i feithrin eu sgiliau siarad a gwrando yn ddefnyddiol wrth baratoi am ddadl. Fy ffefryn i yw gofyn i’r myfyrwyr gyfrif o 1 i 100 a phennu gwahanol fathau o hwyliau meddwl i’w defnyddio wrth wneud hynny.

5. Mae’n hollbwysig rhoi atgyfnerthiad cadarnhaol. Mae hyder yn bwysig iawn i bob myfyriwr, ac mae’n bosibl y bydd eu profiad cyntaf o ddadlau’n gryn her. Gall rheolau ffurfiol fod o gymorth mawr i sicrhau bod y profiad yn un da: e.e. • Pan fydd y cadeirydd yn gwahodd rhywun i ddod ymlaen i siarad, bydd pawb yn curo dwylo • Pan fydd y siaradwr wedi gorffen, bydd pawb yn curo dwylo • Nodwch bethau penodol y mae’r gynulleidfa’n cael eu dweud yn ystod dadl – er enghraifft “clywch, clywch” os ydyn nhw’n hoffi pwynt, neu “gwarth” os nad ydynt. Bydd hyn yn ymddangos yn rhyfedd ar y dechrau ac mae’n bosibl y bydd y myfyrwyr yn teimlo’n chwithig ond bydd hyn yn cael ei normaleiddio dros amser ac mae’n caniatáu i’r gynulleidfa gymryd rhan heb ddweud dim byd sy’n tramgwyddo.

**Templedi Dadlau**

**Templed y Tîm o Blaid**

* **Cyflwyniad:**
* Prynhawn da, Mr/Madam Cadeirydd, Boneddigion a Boneddigesau
* Pwnc ein dadl yw “Bod.....
* **Diffiniad**
* Ein diffiniad o’r pwnc yw (Eglurwch ystyr y pwnc. Diffiniwch eiriau pwysig neu allweddol yn y pwnc. Gallai geiriadur fod o gymorth. Eglurwch y pwnc mewn brawddeg neu ddwy.)
* Rydyn ni’r Tîm o Blaid yn teimlo bod y datganiad hwn yn wir.
* **Ffyrdd o Ymresymu**
* Rydw i’n mynd i drafod.... pwynt
* Y pwynt cyntaf yw (Ysgrifennwch eich pwynt/ymresymiad cyntaf.)
* Y rheswm am hyn yw (Eglurwch y rheswm sy’n ategu’r pwynt.)
* Nawr dyma’r ail bwynt (Ysgrifennwch eich ail bwynt.)
* Y rheswm am hyn yw (Ysgrifennwch reswm sy’n ategu’r ail bwynt/ymresymiad.)
* Os oes gennych chi ragor o bwyntiau, ewch ymlaen i’w rhestru
* **Diweddglo**

Felly, Mr/Madam Cadeirydd, Boneddigion a Boneddigesau, i derfynu (Gorffennwch eich ymresymu gan grynhoi’r hyn y mae’ch tîm yn ei gredu. Gallwch gynnwys rhywbeth doniol neu ddyfyniad neu ddweud diolch i orffen.)

**Templed y Siaradwr yn Erbyn**

**Cyflwyniad:**

Prynhawn da, Mr/Madam Cadeirydd, Boneddigion a Boneddigesau

Pwnc ein dadl yw “Bod.....

Rydyn ni’n anghytuno â’r Tîm o Blaid.

**Gwrthbrawf**

Heddiw, fel siaradwr cyntaf y Tîm yn Erbyn, byddaf i’n siarad â chi am (Ysgrifennwch brif bennawd/penawdau’r pwynt/iau y byddwch chi’n eu trafod.)

Mae siaradwr cyntaf y Tîm o Blaid wedi ceisio dweud wrthych chi (Yn ystod y ddadl, byddwch yn ysgrifennu beth mae’r tîm arall wedi’i ddweud.)

Mae hyn anghywir oherwydd (Yn ystod y ddadl, byddwch yn ysgrifennu rheswm i ddangos bod y pwynt hwnnw’n anghywir.)

Dywedodd ef/hi hefyd (Ysgrifennwch bwynt arall a oedd wedi’i wneud.)

Mae hyn anghywir oherwydd (Yn ystod y ddadl, byddwch yn ysgrifennu rheswm i ddangos bod y pwynt hwnnw’n anghywir.)

**Ffyrdd o Ymresymu**

Byddaf i’n trafod.... pwynt

Y pwynt cyntaf yw (Ysgrifennwch eich pwynt/ymresymiad gyntaf.)

Y rheswm am hyn yw (Eglurwch y rheswm sy’n ategu’r pwynt.)

Nawr dyma’r ail bwynt (Ysgrifennwch eich ail bwynt.)

Y rheswm am hyn yw (Ysgrifennwch reswm sy’n ategu’r ail bwynt/ymresymiad.)

Os oes gennych chi ragor o bwyntiau, ewch ymlaen i’w rhestru

**Diweddglo**

Felly, Mr/Madam Cadeirydd, Boneddigion a Boneddigesau, i derfynu (Gorffennwch eich ymresymu gan grynhoi’r hyn y mae’ch tîm yn ei gredu. Gallwch gynnwys rhywbeth doniol neu ddyfyniad neu ddweud diolch i orffen.)